Babelscape/SREDFM huggingface dataset:
अरैखिक नियंत्रण

अरैखिक नियंत्रण (Nonlinear control theory), नियंत्रण सिद्धान्त का वह क्षेत्र है जो अरैखिक तंत्रों या समय के साथ परिवर्तनशील ( time-variant) तंत्रों से सम्बन्धित है। दूसरे शब्दों में, जिन नियंत्रण तन्त्रों में (प्लान्ट में, या कन्ट्रोलर में, या दोनों में) अरैखिकता की महत्वपूर्ण भूमिका हो, उसे अरैखिक नियन्त्रण तन्त्र कहते हैं।

बहुत से इंजीनियरी या प्राकृतिक तन्त्र मूलतः अरैखिक ही होते हैं।
दक्षिण एशिया वन्यजीव प्रवर्तन नेटवर्क

दक्षिण एशिया वन्यजीव प्रवर्तन नेटवर्क (South Asia Wildlife Enforcement Network (SAWEN/सावन)) दक्षिण एशियाई देशों की अन्त्र-सरकार संस्था है जो वन्यजीवों से सम्बन्धित कानूनों को कार्यान्वित करने का कार्य करती है। इसमें भारत, श्रीलंका, अफगानिस्तान, भूटान, नेपाल, बांग्लादेश, मालदीव तथा पाकिस्तान सम्मिलित हैं। इसका आरम्भ २०११ में भूटान से किया गया था। यह संस्था क्षेत्रीय सहयोग द्वारा वन्यजीवों से सम्बन्धित अपराधों को रोकने का कार्य करती है। इसका सचिवालय काठमाण्डू में है।
इष्टतम नियंत्रण

इष्टतम नियंत्रण (Optimal control), नियंत्रण की नीति (कन्ट्रोल स्ट्रेटिजी) निर्धारित करने की एक गणितीय इष्टतमीकरण विधि है। यह विचरण-कलन (calculus of variations) का विस्तार है जिसका विकास १९५० के दशक में लेव पोंट्रयागिन ( Lev Pontryagin) तथा रिचर्ड बेलमान (Richard Bellman) ने किया था।
इष्टतम नियंत्रण के अनुप्रयोग विविध क्षेत्रों में हो रहे हैं, जैसे- इंजीनियरी, अर्थनीति, जीवविज्ञान, पर्यावरण, वित्त, प्रबन्धन, चिकित्सा आदि।
समकालीन चपटी पृथ्वी संस्था

समकालीन चपटी पृथ्वी संस्था एक ऐसी समकालीन संस्था को कहते हैं जो मानती है कि पृथ्वी का आकर चपटा या एक डिस्क के जैसा है। इसका एक उदाहरण 1956 में सैमुएल शैंटन द्वारा स्थापित की गई "द फ्लैट अर्थ सोसाइटी" () है।
डॉक्टर स्ट्रेंज

डॉक्टर स्टीफन विन्सेंट स्ट्रेंज मार्वल कॉमिक्स द्वारा प्रकाशित अमेरिकी कॉमिक पुस्तकों में दिखने वाला एक काल्पनिक सुपरहीरो है। यह चरित्र पहली बार "स्ट्रेंज टेल्स" #११० (जुलाई १९६३) में प्रकाशित हुआ था, और इसे लेखक स्टैन ली और कलाकार स्टीव डिटको ने बनाया था। डॉक्टर स्ट्रेंज को "सॉर्सरर सुप्रीम" कहा जाता है, और वह धरती की जादुई तथा रहस्यमयी खतरों से रक्षा करता है। काले जादू की कहानियों, और चंदू द मैजिशियन कॉमिक शृंखला से प्रेरित इस किरदार का निर्माण मार्वल कॉमिक्स को एक अलग तरह का चरित्र प्रदान करने, तथा रहस्यवाद संबंधी विषयों को कॉमिक मुख्यधारा में लाने के लिए किया गया था।

एक समय में न्यू यॉर्क का सबसे प्रतिष्ठित तथा घमंडी शल्य चिकित्सक रहा स्टीफन स्ट्रेंज एक कार हादसे में बुरी तरह जख्मी हो जाता है। इस हादसे में उसके दोनों हाथ क्षत-विक्षत हो जाते हैं, और वह सर्जरी करने की अपनी क्षमता को खो देता है। अपने हाथों का इलाज ढूंढता वह काठमांडू में स्थित कामर-ताज पहुँचता है, जहाँ उसकी मुलाकात तत्कालीन सॉर्सरर सुप्रीम, ऐन्शिएंट वन से होती है। स्ट्रेंज ऐन्शिएंट वन का शिष्य बन जाता है, और कामर-ताज में रहकर रहस्य्मयी कलाओं के साथ साथ मर्शियल आर्ट्स में भी दक्षता प्राप्त करता है। कई शक्तिशाली मन्त्रों की जानकारी के अतिरिक्त वह २ प्रमुख रहस्य्मयी वस्तुओं का स्वामित्व भी प्राप्त करता है; "क्लॉक ऑफ़ लेविटेशन", जो उसे उड़ने की क्षमता प्रदान करता है, और "आई ऑफ़ आगमोट्टो" (टाइम स्टोन), जिसके द्वारा वह समय पर नियंत्रण प्राप्त कर लेता है। ऐन्शिएंट वन की मृत्यु के बाद स्ट्रेंज सॉर्सरर सुप्रीम बन जाता है, और न्यू यॉर्क के सैंक्टम सैंक्टोरम को अपना निवास स्थल चुनता है।

२००८ में डॉक्टर स्ट्रेंज को विज़ार्ड की "२०० सर्वश्रेष्ठ कॉमिक बुक सुपरहीरोज़" की सूची में ८३वां स्थान दिया गया था। २०१२ में उसे आईजीएन की "५० सर्वश्रेष्ठ अवेंजर्स" की सूची में ३३वां, और "१०० सर्वश्रेष्ठ कॉमिक बुक सुपरहीरोज़" की सूची में ३८वां स्थान दिया गया। १९७८ में इस चरित्र पर आधारित पहली टेलीविज़न फिल्म बनी थी, जिसमें डॉक्टर स्ट्रेंज की भूमिका अभिनेता पीटर हूपन ने निभाई थी। अभिनेता बेनेडिक्ट कम्बरबैच मार्वल सिनेमेटिक यूनिवर्स की फ़िल्मों में डॉक्टर स्ट्रेंज की भूमिका निभा रहे हैं। कम्बरबैच ने २०१६ की फिल्म डॉक्टर स्ट्रेंज में इस चरित्र के रूप में पदार्पण किया था, और फिर वह २०१७ में थॉर: रैग्नारॉक, और २०१८ की अवेंजर्स: इन्फिनिटी वॉर में नजर आये।
डिस्कवरी संस्थान

डिस्कवरी संस्थान का प्रतीक चिन्ह|thumb
डिस्कवरी संस्थान () अमेरिका के सीऐटल नगर में स्थित एक लाभ निरपेक्ष प्रबुद्ध मंडल है जो मुख्य रूप से छद्म वैज्ञानिक मान्यता इंटेलिजेंट डिज़ाइन की वकालत करने के लिए जाना जाता है।
कृष्णकान्त मालवीय

कृष्णकान्त मालवीय (१८८३ ई० -- ३ जनवरी, १९४१ ई० दिल्ली) हिन्दी पत्रकार थे। वे महामना मदनमोहन मालवीय के बड़े भाई जयकृष्ण मालवीय के द्वितीय पुत्र थे। 

१९०४ ई० में इलाहाबाद विश्वविद्यालय से बी०ए० किया। १९१० ई० में 'अभ्युदय' के संपादक हुए और १९११ ई० में मासिक 'मर्यादा' का भी संपादन शुरू किया जिसमें साहित्यक, राजनीतिक और सामाजिक विषयों पर विचारपूर्ण लेख प्रकाशित होते थे।
सन १९१६-१८ वर्ष की अवधि मे अभ्युदय के संपादक पद से अलग रहे पर १९१८ से १९३० ई० तक फिर 'अभ्युदय' के संपादक रहे। मर्यादा का संपादन १९२२ तक किया। सत्याग्रह आंदोलनों के संबंध में तीन बार जेल गए। लगभग १२ वर्ष तक केंद्रीय एसेंबली के सदस्य रहे। 

आपके विचारों पर लाला लाजपत राय और महात्मा गांधी का प्रभाव अधिक था। फलत: विधवा विवाह, अछूतोद्वार औरश् पैत्रिक संपति में लड़कियों को भी हिस्सा मिलने का समर्थन किया। पहले विश्व महायुद्ध के समय 'संसार संकट' स्तंभ के अंतर्गत अंतरराष्ट्रीय राजनीति का विश्लेषण हिंदी पत्रकारिता को आपकी विशेष देन थी। 

उर्दू शायरी के बड़े प्रेमी थे और स्वयं उर्दू कविता करते थे। भाषा सरल, स्पष्ट और उर्दू की पुट लिए रहती थी। लगभग आधे दर्जन बँगला और मराठी उपन्यासों के अनुवाद के अतिरिक्त चार मौलिक पुस्तकों की रचना की-
: (१) सोहागरात (२) मनोरमा के पत्र (३) 'मातृत्व' और (४) 'संसार संकट'।
भूसन्नति

भूसन्नति भूविज्ञान तथा भूआकृतिविज्ञान की एक अपेक्षाकृत पुरानी संकल्पना और शब्द है जिसका व्यवहार अभी भी कभी-कभी ऐसे छिछले सागरों अथवा सागरीय द्रोणियों के लिए किया जाता है जिनमें अवसाद जमा होने और तली के धँसाव की प्रक्रिया चल रही हो। सर्वप्रथम इस तरह का विचार अमेरिकी भूवैज्ञानिक जेम्स हाल और जेम्स डी डाना द्वारा प्रस्तुत किया गया था और इसके द्वारा पर्वतों की उत्पत्ति की व्याख्या करने वाले सिद्धांत का प्रतिपादन किया गया था। हालाँकि, प्लेट टेक्टॉनिक्स सिद्धांत के बाद यह परिकल्पना अब पुरानी पड़ चुकी है।

हाल और डाना ने भूसन्नतियों की परिकल्पना एप्लेशियन पर्वत की उत्पत्ति की व्याख्या प्रस्तुत करने के लिए की थी और बाद में जर्मन भूवैज्ञानिक कोबर ने अपना पर्वत निर्माण का "भूसन्नति सिद्धांत" भी प्रस्तुत किया और अल्पाइन पर्वतों (ऍटलस, ऐल्प्स और हिमालय इत्यादि) के निर्माण की व्यख्या दी।
उड़ता पंजाब

उड़ता पंजाब एक भारतीय हिन्दी थ्रिलर ड्रामा फ़िल्म है, जिसका निर्देशन अभिषेक चौबे ने किया है। इसमें मुख्य किरदार में शाहिद कपूर, दिलजीत दोसांझ, करीना कपूर और आलिया भट्ट हैं। फ़िल्म 17 जून 2016 को रिलीज़ होगी।
यह फ़िल्म पंजाब में युवा आबादी द्वारा नशीली दवाओं के दुरुपयोग और उससे जुड़े विभिन्न षड्यंत्रों के आसपास घूमती है। अनुराग कश्यप के प्रोडक्शन हाउस फैंटम फिल्म्स के सहयोग से, शोभा कपूर और एकता कपूर के द्वारा उनके बैनर बालाजी मोशन पिक्चर्स ने इसका निर्माण किया है। इसमें मुख्य किरदार में शाहिद कपूर, दिलजीत दोसांझ, करीना कपूर और आलिया भट्ट हैं।

4 जून 2016 को, केन्द्रीय फिल्म प्रमाणन बोर्ड ने फिल्म के रिलीज़ पर रोक लगाने की मांग की, जिसमें कहा गया कि फिल्म में पेश किए गए विषय सामान्य दर्शकों के लिए बहुत अश्लील थे। परिणामस्वरूप, निर्माता को फिल्म में कुल 89 कटौती करने के निर्देश दिए गए। हालांकि, 13 जून 2016 को, बॉम्बे हाईकोर्ट ने इस रोक को ठुकरा दिया और फिल्म की राष्ट्रीय रिलीज के लिए अनुमति दी, यद्यपि पटकथा में एक कटौती के साथ। इस फिल्म को 17 जून 2016 को दुनिया भर में रिलीज़ किया गया था। ₹ 400 मिलियन (यूएस $ 6.2 मिलियन) के बजट पर बनायीं गयी फ़िल्म, उड़ता पंजाब ने लगभग 997 मिलियन (यूएस $ 15 मिलियन) दुनिया भर में कमाई की। 62 वें फिल्मफेयर अवॉर्ड में, फिल्म ने सर्वश्रेष्ठ अभिनेत्री (आलिया भट्ट), सर्वश्रेष्ठ नवोदित अभिनेता (दिलजीत दोसांझ) और सर्वश्रेष्ठ अभिनेता (शाहिद कपूर) के लिए क्रिटिक्स अवॉर्ड सहित चार पुरस्कार जीते।
पुस्तकालय विज्ञान के पाँच सूत्र

पुस्तकालय विज्ञान के पाँच सूत्र प्रसिद्ध पुस्तकालयविज्ञानी डॉ शियाली रामामृत रंगनाथन द्वारा प्रस्तुत सिद्धान्त हैं। उन्होंने सन् १९२८ में पुस्तकालय विज्ञान के इन पाँच नियमों का प्रतिपादन किया था- 
# पुस्तकें उपयोग के लिए हैं।
# प्रत्येक पाठक को उसकी पुस्तक उपलब्ध हो।
# प्रत्येक पुस्तक को उसका पाठक मिले।
# पाठक का समय बचाये
# पुस्तकालय संवर्धनशील संस्था है।
प्रकार वंश

[[जीववैज्ञानिक वर्गीकरण]]। किसी भी कुल में कई वंश आते हैं और प्रकार वंश उनमें से एक ऐसा वंश होता है जिसके नाम पर पूरे कुल का नाम रखा गया हो।
जीववैज्ञानिक वर्गीकरण में प्रकार वंश (type genus) किसी जीववैज्ञानिक कुल (biological family) के ऐसे सदस्य जीववैज्ञानिक वंश (genus) को कहते हैं जो उस कुल का मानक उदाहरण हो और जिसके नाम पर पूरे कुल का नाम रखा गया हो।
प्रकार जाति

[[जीववैज्ञानिक वर्गीकरण]]। किसी भी वंश में कई जातियाँ आती हैं और प्रकार जाति उनमें से एक ऐसी जाति होती है जिसके नाम पर पूरे वंश का नाम रखा गया हो।
जीववैज्ञानिक वर्गीकरण में प्रकार जाति (type species) किसी जीववैज्ञानिक वंश (biological genus) या उपवंश (subgenus) की ऐसी सदस्य जीववैज्ञानिक जाति (species) को कहते हैं जो उस वंश का मानक उदाहरण हो और जिसके नाम पर पूरे वंश का नाम रखा गया हो। इस से मिलती जुलती एक प्रकार वंश की अवधारणा भी है।
कपालमिति

right|thumb|300px|मानव कपाल एवं उसके मापन के औजार (सन १९२०)
right|thumb|300px|जातियाँ (रेस) एवं उनकी कपाल
right|thumb|300px|कुछ प्राइमेटों (Primates) के कपाल
मानव की विभिन्न जातियों के कपाल (cranium/करोटि) आकार और रूप में भिन्न हाते हैं और उनका अध्ययन कपालमिति या करोटिमापन का विषय है। कपालमिति, शीर्षमिति (cephalometry) के अन्तर्गत आता है जो मानवमिति (anthropometry) के अन्तर्गत आता है जो नृतत्वशास्त्र की शाखा है। किन्तु कपालमिति, कपालविद्या (phrenology) से भिन्न है।

करोटि का ठीक-ठीक मापन ही कपालमिति की मूलभूत तकनीक है और कालावधि में इससे ही नापने की विधि निकली है। इस विधि में भूचिह्न (लैंडमार्क्स) और अनुपस्थिति के धरातल (प्लेन्स ऑव ओरिएंटेशन) संश्लिष्ट रहते हैं। इन सबकी अंतर्राष्ट्रीय समझौतों के द्वारा सही-सही व्याख्या की हुई होती है। इस अर्थ में कपालमिति किसी भी तरह की करोटि पर लागू होता है, किंतु, चूँकि इसका उपयोग अत्यंत गहन रूप से मानव करोटि पर हुआ है, अत: यह मानव-शरीर-मापन के बृहत्तम क्षेत्र का एक अंश है।

रेखीय मापन के अतिरिक्त करोटि गह्वर की धारकता भी नापी जाती है जिसमें उसमें के मस्तिष्क का अच्छा निर्देश मिलता है। औसत मानव की करोटि धारकता १४५० घन सें.मी. से अधिक होती है और उसे दीर्घकरोटि कहते हैं। करोटि की चौड़ाई से लंबाई का अनुपात (चौड़ाई/लंबाई x१००) करोटि निर्देशांक निर्धारित करता है और यदि यह निर्देशांक ८० से ऊपर होता है तो करोटि का वर्गीकरण चौड़ा होता है; ७५ और ८० के बीच मध्यम और ७५ से कम होने पर लंबा।

मानवमिति की शाखा के रूप में कपालमिति का एक प्रतिरूप भी है जो जीवित व्यक्तियों के शिरोमापन से संबंध रखता है और जिसे प्राय: शीर्षमिति कहते हैं। इनमें विभेद महत्वपूर्ण है, क्योंकि यद्यपि बहुतेरे भूचिह्नों तथा मापों का दोनों में प्रयोग होता है तथापि शीर्षमिति में मापें कुछ बड़ी रहती हैं क्योंकि वे चर्म तथा अन्य तंतुओं के ऊपर से ली जाती हैं।

सामान्यत: मानवमिति के समान ही कपालमिति का उद्देश्य वस्तुपरक मीट्रिक अंकों में विवरण देना होता है जिन्हें कोई भी कहीं भी आँक सके और तुलना में उपयोग कर सके। इसके अतिरिक्त, चूँकि करोटि में भिन्नता रहती है, कपालमिति करनेवालों का लक्ष्य सामान्यत: विभिन्न प्रकारों के कपालों की श्रेणियों का मापन होता है जिससे प्रत्येक के लिए औसत अंक प्राप्त हो सके। इसके लिए वे समुचित सांख्यिकीय विधियों का प्रयोग करते हैं।
चपटी पृथ्वी मॉडल

पाठ=एक अज्ञात कलाकार द्वारा की गई एक लकड़ी की नक्काशी है,|अंगूठाकार|फ्लेमरियन उत्कीर्णन 1888

पाठ=बाइबिल में वर्णित सपाट पृथ्वी|अंगूठाकार|ऑरलैंडो-फर्ग्यूसन द्वारा समतल-पृथ्वी-मानचित्र
चपटी पृथ्वी मॉडल प्राचीन काल की एक अवधारणा थी कि पृथ्वी का आकर चपटा या एक डिस्क के जैसा है। सपाट या चपटी धरती की मान्यता कई प्राचीन संस्कृतियों में आसानी से देखी सकती है, जिसमें ग्रीस भी शामिल है। ग्रीस में शास्त्रीय काल (323 ईसा पूर्व) तक, पूर्व की कांस्य युग और लौह युग सभ्यताओ में हेलेनिस्टिक काल (31 ईसा पूर्व) तक, भारत में गुप्त काल ( प्रारंभिक शताब्दी ईस्वी ) तक और चीन में 17 वीं शताब्दी तक यह अवधारणा कायम रही।

प्राचीन भारतीय दर्शन

वैदिक काल के ग्रंथों में पृथ्वी के आकार को लेकर विभिन्न विद्यावानो के अलग-अलग मत हैं । परंतु पृथ्वी का सौरमंडल के केन्द्र में होने की बात लगभग स्वीकार किया गया है ‌।

इसके अलावा सूर्य सिद्धांत तथा अन्य ज्योतिष ग्रंथों में पृथ्वी को गोल ,परंतु (अन्य ग्रहों से अलग) सौरमंडल के केन्द्र में माना गया है।

जैन तथा बौद्ध धर्म ग्रंथों में पृथ्वी के स्थिर तथा एक-तल में होने की बात स्पष्ट रूप से स्वीकार किया गया है।

प्राचीन ग्रीक दर्शन में ,पाइथागोरस (6 वीं शताब्दी ईसा पूर्व) के रूप में गोल पृथ्वी का विचार दिखाई दिया, हालांकि अधिकांश पूर्व-सुकरात दर्शन (6ठीं शताब्दी ईसा पूर्व) ने सपाट पृथ्वी मॉडल को बनाए रखा। 4 वीं शताब्दी की शुरुआत में प्लेटो ने एक गोलाकार पृथ्वी के बारे में लिखा था और लगभग 330 ईसा पूर्व में उनके पूर्व छात्र, अरस्तू ने इसके लिए मजबूत अनुभवजन्य साक्ष्य प्रदान किए थे। 

समकालीन चपटी पृथ्वी अवधारणा

वर्तमान में , सपाट पृथ्वी अवधारणा को उन संगठनों और व्यक्तियों द्वारा बढ़ावा दिया जाता है जो दावा करते हैं कि पृथ्वी सपाट है, य़ह पृथ्वी के गोलाकार होने को नकारते है।इसका एक उदाहरण 1956 में सैमुएल शैंटन द्वारा स्थापित की गई "द फ्लैट अर्थ सोसाइटी" (अंग्रेज़ी: The Flat Earth Society) है।

उन्होने इस धारणा को साबित करने के लिए, उनके पास अपने ही प्रमाण है । जिनमे से कुछ निम्नलिखित है ↓

# बेडफोर्ड नहर प्रयोग (The Bedford Canal Experiments)
# बिशप प्रयोग (The Bishop Experiment)
# डूबते जहाज का प्रभाव (Sinking Ship Effect)
#इसके अलावा एरिक दुबे द्वारा लिखित किताब "200 सबूत पृथ्वी एक घूमती गेंद नहीं है|"(200 Proofs Earth is Not a Spinning Ball)
1968 ओलम्पिक अश्वेत शक्ति सलामी

स्वर्ण पदक विजेता टोमी स्मिथ (बीच में) और कांस्य पदक विजेता जॉन कार्लोस (दाएं) [[1968 ग्रीष्मकालीन ओलंपिक|1968 के ग्रीष्मकालीन ओलम्पिक]] में अपने पदक समारोह के अपनी मुट्ठी उठाए हुए; दोनों ने मानव अधिकार बैज पहने हैं। रजत पदक विजेता ऑस्ट्रेलिया के पीटर (बाएं) नॉर्मन ने भी मानव अधिकार बैज पहना है।
1968 ओलम्पिक अश्वेत शक्ति सलामी अफ़्रीकी अमेरिकी एथलीट टॉमी स्मिथ और जॉन कार्लोस द्वारा 1968 के ग्रीष्मकालीन ओलम्पिक में अपने पदक समारोह के दौरान किया गया एक विरोध प्रदर्शन है। जैसे ही वे अपने झंडे की तरफ मुड़े और अमेरिकी राष्ट्र गान (द स्टार-स्पैंग्ल्ड बैनर) शुरू हुआ, दोनों ने काला दस्ताना पहनी हुई मुट्ठी उठाई, और उसे अमेरिकी राष्ट्रीय गान समाप्त होने तक उड़ाए रखा। इसके अतिरिक्त स्मिथ, कार्लोस और ऑस्ट्रेलियाई रजत पदक विजेता पीटर नॉर्मन ने अपनी जैकेटों पर मानव अधिकार बैज पहना था। अपनी आत्मकथा, साइलेंट जेस्चर () में स्मिथ ने लिखा है कि ये "अश्वेत शक्ति सलामी" नहीं, "मानव अधिकार सलामी" थी।
श्रेणी:मानवाधिकार
श्रेणी:नस्लवाद
श्रेणी:विरोध प्रदर्शन
श्रेणी:1968 ग्रीष्मकालीन ओलम्पिक
स्ट्रेपसिराइनी

स्ट्रेपसिराइनी (Strepsirrhini) या गिली-नाक नरवानर (dry-nosed primates) नरवानर गण (प्राइमेट) का एक क्लेड है जिसमें सभी लीमररूपी नरवानर शामिल हैं, जैसे कि माडागास्कर के लीमर, अफ़्रीका के गलेगो और पोटो, और भारत व दक्षिणपूर्वी एशिया के लोरिस।

स्ट्रेपसिराइनी नरवानर गण के दूसरे प्रमुख क्लेड, हैप्लोराइनी (Haplorhini) से काफ़ी भिन्न होते हैं। इनका मस्तिष्क छोटा होता है। इनकी नाकें गीली रहती हैं, जब की हैप्लोराइनी नाकें बाहर से अधिकतर शुष्क होती हैं। इनकी सूंघने की शक्ति बहुत प्रखर होती है और आँखों में एक प्रतिबिम्बी व्यवस्था के कारण यह रात में देख पाने में अधिक सक्षम होते हैं (यही कारण भी है कि इनकी आँखे रात में चमकती हुई नज़र आती हैं)। इनमें विटामिन सी बना सकने वाला प्रकिण्व (एन्ज़ाइम) होता है और वे यह आवश्यक रसायन स्वयं बना लेते हैं, जबकि हैप्लोराइनी क्लेड के प्राणियों में यह नहीं रहा जिस कारणवश उन्हें विटामिन-सी युक्त भोजन खाने की आवश्यकता होती है। कई स्ट्रेपसिराइनी प्राणियों के जबड़ों के सामने के निचले दांत कंघी जैसी व्यवस्था में होते हैं जिनसे वे अपने बाल सँवार सकते हैं। वर्तमान में अस्तित्व रखने वाली अधिकतर जातियाँ निशाचरी (रात्रि को सक्रीय) हैं।
पाकिस्तान का निर्वाचन आयोग

पाकिस्तान का निर्वाचन आयोग एक स्वतन्त्र संस्था है कि इस्लामी गणराज्य पाकिस्तान में स्वतन्त्र और निष्पक्ष चुनाव करवाने के लिए जिम्मेदार है। मुख्य चुनाव आयुक्त इस संस्था का प्रमुख होता है और देश में स्वतन्त्र और निष्पक्ष चुनाव कराने के अलावा प्रत्येक उम्मीदवार की जाँच का भी उत्तरदायी होता है। इसके अलावा देश के सभी राजनीतिक दलों को इस विलय और उनके राजनीतिक व आर्थिक मामलों की निगरानी भी इस संस्था के उत्तरदायित्वों में शामिल हैं।

पाकिस्तान के निर्वाचन आयोग की स्थापना पाकिस्तान के संविधान द्वारा किया गया था। इसे 1956 में स्थापित किया गया था। निर्वाचन आयोग, मुख्य निर्वाचन आयुक्त समेत चारों प्रान्तों से नियुक्ति किये गए सदस्यों (जिनमें से प्रत्येक, उच्च न्यायालय का न्यायाधीश होता है) से गठित होता है। मुख्य निर्वाचन आयुक्त का कार्यकाल 3 वर्ष होता है, जिस बीच उन्हें कार्यकाल व वित्तीय सुरक्षा प्रदान की जाती है। मुख्य निर्वाचन आयुक्त व अन्य आयुक्तों को पाकिस्तान के राष्ट्रपति द्वारा नियुक्ति किया जाता है।
हैप्लोराइनी

हैप्लोराइनी (Haplorhini) या शुष्क-नाक नरवानर (dry-nosed primates) नरवानर गण (प्राइमेट) का एक क्लेड है जिसमें टार्सियर और सिमियन (बंदर व कपि) आते हैं। मानव भी एक प्रकार का महाकपि है इसलिये वह भी हैप्लोराइनी की श्रेणी में आता है। हैप्लोराइनी लगभग ६.३ करोड़ वर्ष पूर्व स्ट्रेपसिराइनी (Strepsirrhini) से क्रमविकास (इवोल्यूशन) द्वारा अलग हो गये थे।

स्ट्रेपसिराइनी (जिनमें माडागास्कर के लीमर और भारत व दक्षिणपूर्वी एशिया के लोरिस शामिल हैं) की तुलना में हैप्लोराइनी में कई अंतर आ गये। हैप्लोराइनी क्लेड के प्राणियों में विटामिन सी बना सकने वाला प्रकिण्व (एन्ज़ाइम) नहीं रहा जिस कारणवश उन्हें विटामिन-सी युक्त भोजन खाने की आवश्यकता होती है। उनका ऊपरी होंठ नाक से अलग हो गया जिस से उनके चेहरों पर भाव प्रकट करने की बहुत क्षमता आ गई। अपने शरीर की तुलना में उनका मस्तिष्क भी अधिक बड़ा बन गया और सुनने और सूंघने के स्थान पर दृष्टि उनकी मुख्य बोध शक्ति बन गई।
अतुल कपूर

अतुल कपूर (जन्म : १९६६, मुंबई) एक डबिंग कलाकार हैं। अतुल कपूर अंग्रेजी, हिंदी, भाषा में दक्षता रखते है।

बतौर वोइस एकटर अनका ज्यादातर काम विदेशी फिल्मो को हिन्दी मे डब करना है। ये काम अनहो ने 2002 मे शुरू किया किंतु अनहे 2003 मे इस पेशे मे बडा मोका सोनी टिवी की तरफ से मिला। अतुल कपूर ने अपना अावाज डिस्कवरी आेर नेशनल जयोगराफीक की दस्तावेज़ी फिल्म मो भी दिया है। हालांकि वो अपना आवाज़ भारतीय टेलिविजन के रियालटी शॉ बिग बौस मे सन 2006 कि पहली सिजन से देते आ रहे है।
पाकिस्तान का सर्वोच्च न्यायालय

पाकिस्तान का सर्वोच्च न्यायालय (), इस्लामी गणराज्य पाकिस्तान की सर्वोच्च अदालत है और पाकिस्तान की न्यायिक व्यवस्था का शीर्ष हिस्सा है और पाकिस्तानी न्यायिक क्रम का शिखर बिन्दु है। पाकिस्तान की सर्वोच्च न्यायालय, पाकिस्तान कानूनी और संवैधानिक मामलों में फैसला करने वाली अंतिम मध्यस्थ भी है। सर्वोच्च न्यायालय का स्थायी कार्यालय पाकिस्तान की राजधानी इस्लामाबाद में स्थित है, जबकि इस अदालत की कई उप-शाखाएं, पाकिस्तान के महत्वपूर्ण शहरों में कार्यशील हैं जहां मामलों की सुनवाई की जाती है। सर्वोच्च न्यायालय, पाकिस्तान को कई संवैधानिक व न्यायिक विकल्प प्राप्त होते हैं, जिनकी व्याख्या पाकिस्तान के संविधान में की गई है। देश में कई सैन्य सरकारों और असंवैधानिक तानाशाही सरकारों के कार्यकाल में भी सर्वोच्च न्यायालय ने स्वयं को स्थापित कर रखा है। साथ ही, इस अदालत ने सैन्य शक्ति पर एक वास्तविक निरीक्षक के रूप में स्वयं को स्थापित किया है और कई अवसरों में सरकारों की निगरानी की है।

इस अदालत के पास, सभी उच्च न्यायालयों(प्रांतीय उच्च न्यायालयों, जिला अदालतों, और विशेष अदालतों सहित) और संघीय अदालत के ऊपर अपीलीय अधिकार है। इसके अलावा यह कुछ प्रकार के मामलों पर मूल अधिकार भी रखता है। सुप्रीम कोर्ट एक मुख्य न्यायाधीश और एक निर्धारित संख्या के वरिष्ठ न्यायाधीशों द्वारा निर्मित होता है, जो प्रधानमंत्री से परामर्श के बाद राष्ट्रपति द्वारा नामित किया जाता है। एक बार नियुक्त न्यायाधीश को, एक निर्दिष्ट अवधि को पूरा करने और उसके बाद ही रिटायर होने की उम्मीद की जाती है, जब तक कि वे दुराचार के कारण सर्वोच्च न्यायिक परिषद द्वारा निलंबित नहीं किये जाते हैं।
पाकिस्तान की न्यायपालिका

पाकिस्तान की न्यायपालिका, एक श्रेणीबद्ध प्रणाली है जिसमें अदालतों के दो वर्गों है: श्रेष्ठतर (या उच्च) न्यायपालिका और अधीनस्थ (या निम्न) न्यायपालिका। श्रेष्ठतर न्यायपालिका, "सुप्रीम कोर्ट ने पाकिस्तान के", "संघीय शरीयत कोर्ट" और "पाँच उच्च न्यायालयों" से बना है, जिसके शीर्ष पर "सुप्रीम कोर्ट" विराजमान है। इसके अलावा, प्रत्येक चार प्रांतों एवं इस्लामाबाद राजधानी क्षेत्र के लिये एक उच्च न्यायालय है। पाकिस्तान का संविधान, न्यायपालिका पर संविधान की रक्षा, संरक्षण व बचाव का दायित्व सौंपता है। ना उच्चतम न्यायालय, ना हीं, उच्च न्यायालय, जनजातीय क्षेत्रों(फाटा) के संबंध में अधिकारिता का प्रयोग कर सकते हैं, सिवाय अन्यथा यदी प्रदान की जाय तो। आजाद कश्मीर और गिलगित-बाल्टिस्तान के विवादित क्षेत्रों के लिये अलग न्यायिक प्रणाली है।

अधीनस्थ न्यायपालिका में, सिविल और आपराधिक जनपदीय न्यायालय व अन्य अनेक विशेष अदालतें शामिल हैं, जो, बैंकिंग, बीमा, सीमा शुल्क व उत्पाद शुल्क, तस्करी, ड्रग्स, आतंकवाद, कराधान, पर्यावरण, उपभोक्ता संरक्षण, और भ्रष्टाचार संबंधित मामलों में अधिकारिता का प्रयोग करती हैं। आपराधिक अदालतों को दंड प्रक्रिया संहिता, 1898 के तहत बनाया गया था और सिविल अदालतें, पश्चिमी पाकिस्तान सिविल न्यायालय अध्यादेश, 1964 द्वारा स्थापित किए गए थे। साथ ही, राजस्व अदालतें भी हैं, जो कि पश्चिमी पाकिस्तान भू-राजस्व अधिनियम, 1967 के तहत काम कर रहे हैं। इसके अलावा, सरकार, विशिष्ट मामलों में विशिष्ट अधिकार कार्यान्वित करने हेतु प्रशासनिक अदालतों और अधिकरणों की स्थापना कर सकती है।
आंग्ल-मैसूर युद्ध

* प्रथम आंग्ल-मैसूर युद्ध

* द्वितीय आंग्ल-मैसूर युद्ध
क्रिस गफ्फनी

क्रिस गफ्फनी 
क्रिस गफ्फनी एक अंतरराष्ट्रीय क्रिकेट खेलों में अंपायर है जो विभिन्न प्रारूपों में अम्पायरिंग करते हैं।
संघीय शरियाई न्यायालय

संघीय शरियाई न्यायालय या वफ़ाक़ी शरई अदालत, पाकिस्तान की एक न्यायिक संस्थान है, जिस्का कार्य यह जाँच व निर्धारित करना है की देश के कानून, शरिया का पालन करते हैं या नहीं। इस निकाय में कुल आठ मुसलमान न्यायाधीश होती हैं जिसमें मुख्य न्यायाधीश भी शामिल होते हैं। यह सभी न्यायाधीश, पाकिस्तान के राष्ट्रपति की मंजूरी से नियुक्त किए जाते हैं जिनका पाकिस्तान की उच्चतम न्यायालय या किसी भी प्रांतीय न्यायालय के सेवानिवृत्त या सेवारत न्यायाधीश में से चुना जाना आवश्यक है। संघीय शरीयत अदालत के मौजूदा मुख्य न्यायाधीश न्यायमूर्ति रियाज अहमद खान हैं।
केन रिचर्डसन

केन रिचर्डसन (जन्म ;१२ फ़रवरी १९९२) एक ऑस्ट्रेलियाई क्रिकेट टीम के युवा क्रिकेट खिलाड़ी है जो टीम के लिए एक दिवसीय अंतर्राष्ट्रीय और ट्वेन्टी-ट्वेन्टी क्रिकेट मैच खेलते हैं।

श्रेणी:ऑस्ट्रेलियाई क्रिकेट खिलाड़ी
श्रेणी:1991 में जन्मे लोग
अमेज़न चट्टान

अंगूठाकार|अमेज़न चट्टान का मानचित्र
अमेजन चट्टान उत्तरी ब्राजील के करीबी इलाके में मिला। इसमें बहुत अधिक मात्रा में मूँगा और जलशोषक समुद्री पदार्थ पाया गया। वैज्ञानिकों के अनुसार यह 970 किलोमीटर की दूरी तक फैला हुआ है। इसके बारे में 2012 को पता चला था, लेकिन इसका खुलासा अप्रैल 2016 में किया गया।
डाल्टन का नियम

रसायन विज्ञान और भौतिकी में डाल्टन का नियम या "डाल्टन का आंशिक दाब का नियम"', परस्पर क्रिया न करने वाली गैसों के कुल दाब तथा उन गैसों के आंशिक दाब के सम्बन्ध में है। इस नियम के अनुसार, परस्पर क्रिया न करने वाली गैसों का कुल दाब उन गैसों के आंशिक दाबों के योग के बराबर होता है। डाल्टन ने यह प्रायोगिक नियम १८०१ में दिया था। यह नियम आदर्श गैसों पर लागू होता है।

अर्थात्

:formula_1       or      formula_2

जहाँ "p"1, "p"2, ..., "pn" प्रत्येक घटक गैस का आम्शिक दाब है।

:formula_3

जहाँ "yi" , "i"वें घटक का अणु-अंश है।
व्यावसायिक संरक्षा एवं स्वास्थ्य

[[द्वितीय विश्वयुद्ध]] के समय १९४३ में [[लेथ मशीन|लेथ]] पर कार्य करती हुई एक ब्रिटेन की लड़की अपने कार्य का निरीक्षण कर रही है, किन्तु उसकी आंखों पर सुरक्षा के लिये कुछ नहीं है। वर्तमान समय में इस तरह कार्य करने की अनुमति नहीं दी जा सकती 
व्यावसायिक संरक्षा एवं स्वास्थ्य (Occupational safety and health (OSH)) के अन्तर्गत किसी व्यवसाय या रोजगार में लगे हुए लोगों की संरक्षा, स्वास्थ्य एवं कल्याण पर विचार किया जाता है।
चौधरी मोहम्मद सर्वर

चौधरी मोहम्मद सर्वर (जन्म: 8 अगस्त 1952) को 2013 में प्रधानमंत्री पाकिस्तान नवाज शरीफ ने पंजाब कागोरनर चना.तीन बार [[ग्लासगो] ] ब्रिटिश संसद के सदस्य चुने गए, और 13 साल ग्लासगो केंद्र लेबर पार्टी द्वारा प्रतिनिधित्व किया। 
ब्रिटिश संसद के पहले मुस्लिम सदस्य हैं। 
उनके बाद उनके बेटे अनस सर्वर इस सीट से निर्वाचित हुए। राज्यपाल मनोनीत होने के बाद चौधरी मोहम्मद सर्वर ने दावा किया कि उन्होंने ब्रिटिश नागरिकता छोड़ दी है (अन्यथा अदालत उनकी नामांकन रद्द कर सकती थी)।

चौधरी सर्वर ब्रिटेन में थोक करियाना, बनाम यूनाइटेड थोक (स्कॉटलैंड) का कारोबार चलाते हैं जिससे उन्होंने लाखों कमाए हैं। 
नवाज शरीफ को जब [[मुशर्रफ]] ने अपदस्थ करके कैद किया, तो चौधरी सर्वर ब्रिटेन प्रतिनिधि के रूप में [[मरी]] में नवाज शरीफ से मुलाकात की। निर्वासन के ज़माने में नवाज शरीफ और चौधरी सर्वर के संबंध में वृद्धि हुई। सत्ता में वापस आकर उनके व्यक्तिगत संबंधों के कारण शरीफ ने उन्हें पाकिस्तान के सबसे बड़े प्रांत के राज्यपाल से सम्मानित किया।

[[29 जनवरी]], [[2015]] को उन्होंने [[राज्यपाल पंजाब]] के पद से इस्तीफा दे दिया।
व्यावसायिक आयुर्विज्ञान

व्यावसायिक आयुर्विज्ञान (Occupational medicine) नैदानिक आयुर्विज्ञान (clinical medicine) की वह शाखा है जो व्यावसायिक स्वास्थ्य से सम्बन्धित है। इसके विशेषज्ञ प्रत्यन करते हैं कि व्यावसायिक संरक्षा एवं स्वास्थ्य के उच्चतम मानदण्ड प्राप्त किये जा सके। इसका संबंध उद्योग के स्थलों में अंतर्व्याप्त परिस्थितियों के अध्ययन तथा नियंत्रण से है।

बहुत पहले से ही स्वास्थ्यवेत्ता यह मानते आ रहे हैं कि काम करने वालों के स्वास्थ्य और कल्याण करने की परिस्थितियों का प्रभाव पड़ता है, जैसा बरडर्डाइन रमज़्ज़ने (Berdardine Ramazzne (७०० ई.)) की इस टिप्पणी से प्रत्यक्ष हो जाता है-
: "हिपोक्रेटीज़ ने कहा है कि 'जब आप किसी रोगी के घर जाएँ तो उससे आपको पूछना चाहिए उसे किस प्रकार की पीड़ा है, वे पीड़ाएँ कैसे हुईं, और वह कितने दिनों से रुग्ण है। उसका पेट ठीक काम कर रहा है न और वह किस प्रकार का भोजन करता है।' मैं एक प्रश्न और जोड़ना चाहूँगा : 'वह क्या व्यवसाय करता है।' "
तंत्र अभिनिर्धारण

right|thumb|300px|मापे गये रिस्पांस (नीला) और अभिनिर्धारित मॉडल के रिस्पांस (आसमानी) की तुलना
नियन्त्रण सिद्धान्त में, किसी गतिक तंत्र पर कुछ प्रयोग करके एकत्र किये गये आंकड़ों की सहायता से उस तन्त्र का गणितीय मॉडल बनाना तंत्र अभिनिर्धारण (system identification) कहलाता है।

तंत्र अभिनिर्धारण करने की कई विधियाँ (approaches) हैं जो मॉडल की श्रेणी पर निर्भर करते है-
*1. रैखिक/अरैखिक
*2. पैरामेट्रिक/गैर-पैरामेट्रिक
:* गैर-पैरामेट्रिक विधियाँ साधारण (generic) मॉडल का अभिनिर्धारण करतीं हैं (स्टेप रिस्पांस, इम्पल्स रिस्पॉंस, फ्रेक्वेंसी रिस्पॉंस)
:* पैरामेट्रिक विधियाँ प्रयोक्ता द्वारा प्रस्तुत मॉडल में आने वाले पैरामीटरों का मान निकालतीं हैं। (ट्रांसफर फलन, स्टेट-स्पेस मैत्रिसेस)
अटल सुरंग

250px|अंगूठाकार|पब्लिक नोटिस - प्रोजेक्ट रोहतांग सुरंग - सोलंग वेली - कुल्लु
"रोहतांग सुरंग" या अटल सुरंग है जो विश्व की सबसे बड़ी सुरंग है यह सुरंग मनाली लेह राजमार्ग पर रोहतांग दर्रे के नीचे बनाई जा रही है,जो लेह को मनाली से जोड़ेगी, यह सुरंग घोड़े के नाल के आकार की है |
श्रेणी:सुरंगें
श्रेणी:हिमाचल प्रदेश
वियना सर्कल

वियना सर्कल "तार्किक प्रत्यक्षवाद" का समर्थन और अनुसरण करने वाले दार्शनिकों और वैज्ञानिकों का एक समूह था जो 1924 से 1936 के बीच वियना विश्वविद्यालय में नियमित रूप से मिलता था।

श्रेणी:दार्शनिक
श्रेणी:विज्ञान का दर्शन
तारापुर

तारापुर महाराष्ट्र के पालघर जिले का एक कस्बा है। यह एक औद्योगिक नगर है। यहाँ भारत के चार नाभिकीय रिएक्टर हैं जिनसे विद्युत शक्ति पैदा की जाती है।
एलईडी लैम्प

thumb|विविध प्रकार के एलईडी लैम्प
अंगूठाकार|17 वाट की एलईडी ट्यूब जिसके प्रकाश की तीव्रता 45 वाट के प्रम्परागत ट्यूबलाइट के बराबर है।
अंगूठाकार|एलईडी बल्ब के विभिन्न भाग
Anuj maurya ansu एलईडी लैम्प (LED lamp) का निर्माण एक या कई एल ई डी को श्रेणीक्रम में (कभी कभी श्रेणीक्रम और समान्तर क्रम दोनों में) जोडकर किया जाता है। इनका जीवनकाल एवं प्रकाश दक्षता अन्य लैम्पों की अपेक्षा अधिक होती है। अतः आजकल इनका प्रचलन बढ़ रहा है। LED बल्ब को सबसे पहले प्रस्तावित करने वाले जापान के तीन व्यक्ति थे जिन्होंने LED की खोज की इन तीनो वैज्ञानिक का नाम 
श्री ईशामू अकाशाकि 
श्री हिरोशी अमानो
श्री सूजी नाकामुरा 
ये तीन वैज्ञानिक ने मिलकर इस LED बल्ब की खोज की पर इन तीनो को गुप्त रखा गया ज्याद लोग इस बारे में नही जानते है अनुज मौर्य आंसू ने बताया
इस्लामाबाद उच्च न्यायालय

इस्लामाबाद उच्च न्यायालय इस्लामाबाद, पाकिस्तान में स्थित पाकिस्तान का एक उच्च न्यायालय है। इस अदालत को पहली बार 14 दिसंबर 2007 में राष्ट्रपति परवेज़ मुशर्रफ़ के एक राष्ट्रपतीय आदेश के तहत स्थापित किया गया था। इस राष्ट्रपति आदेश जारी होने के बाद इस पर अमल होने में देरी हुई क्योंकि लाहौर हाईकोर्ट ने आदेश पर रोक लगा दी थी, लेकिन बाद में पाकिस्तान के उच्चतम न्यायालय ने न्यायालय को निर्णय को निलंबित करते हुए उच्च न्यायालय स्थापित करने का आदेश जारी किया। अदालत का फैसला आने के बाद अदालत ने औपचारिक रूप से फरवरी 2008 में काम शुरू किया। तत्कालीन राष्ट्रपति परवेज मुशर्रफ ने 7 फरवरी 2008 को इस न्यायालय के पूर्व मुख्य न्यायाधीश रदार मोहम्मद असलम से शपथ ली। 

31 जुलाई 2009 को एक संवैधानिक याचिका की सुनवाई करते हुए पाकिस्तान की शीर्ष अदालत ने इस्लामाबाद न्यायालय को काम करने से रोक दिया और पाकिस्तान का न्यायिक प्रणाली 2 नवंबर [[2007] ] के स्तर पर बहाल कर दिया। वे सभी न्यायाधीश जो 2 नवंबर को जिस अदालत में जिस पद पर काम कर रहे थे वापस भेज दिया गया और सभी न्यायाधीशों को, जो 2 नवंबर [[२००७|2007]] के बाद नियुक्त किए गए थे निलंबित गया। न्यायाधीशों के अलावा भी सभी प्रशासनिक और संवैधानिक कर्मचारियों को भी पिछले पदों पर वापस निर्धारित कर दिया गया था। इसके बाद इसे पुनः वर्ष 2010 में इस्लामाबाद उच्च न्यायालय अधिनियम, 2010 के तहत स्थापित किया गया।
अमीरात पैलेस

अमीरात पैलेस (अरबी: قصر الإمارات) अबू धाबी, संयुक्त अरब अमीरात में एक लक्जरी होटल है। यह अरेबियन संस्कृति को दर्शित करता हुआ अपने आप में एक मील का पत्थर है। अमीरात पैलेस हॉस्पिटैलिटी के दुनिया में अपना अलग नाम रखता है। 1.3 किमी के व्यक्तिगत बीच पर अवस्थित इस होटल में 85 हेक्टेयर से घिरा हुआ एक गार्डन एवं ११४ डोम है। जो ८० फ़ीट ऊंचे है। अमीरात पैलेस में 394 कमरे और सूट शामिल हैं।

इस होटल में विलासिता के इतने अच्छे साधन हैं कि इसे ७ star श्रेणी के ऊपर की रेटिंग दी गयी हैं। हालांकि एक पत्रकार ने इसे सात सितारा होटल के रूप में वर्णित किया है, लेकिन यह आधिकारिक तौर 5 स्टार होटल की श्रेणी में गिना जाता है।

यह होटल अबू धाबी के बीच में स्थित है एवं जो संयुक्त अरब अमीरात की राजधानी है एवं एअरपोर्ट से इसकी दूरी सिर्फ ४० मिनट्स की हैं। यह होटल अपने आथिथ्य सेवा एवं भव्यता के लिए प्रसिद्ध है। यहाँ पर रुकना अपने आप में एक सुखद एहसास है।

इस होटल की इंटीरियर डिजाइनिंग आर्किटेक्ट जॉन इलियट रिब्बा द्वारा की गयी थी। जो विम्बेर्ली ,एलिसन, टोंग एवं जू” में सीनियर वाईस प्रेसिडेंट के पद पर कार्यरत थे। यह कंपनी एक इंटरनेशनल संस्था हैं। जो लक्ज़री होटल्स में विशेषता रखती है। इस होटल का उदघाटन २००५ में हुआ था लेकिन इसमें कुछ सुविधाएं एवं रेस्टोरेंट्स २००६ में जोड़े गए। इस होटल का निर्माण अबुधाबी सरकार द्वारा कराया गया एवं इसका स्वामित्व भी सरकार के पास ही हैं। हालाकी इसके प्रबंधन का काम केम्पिन्सकी समूह करता है। इस होटल के निर्माण में 1.9 बिलियन पौंड (3 बिलियन $) का खर्च आया था। सिंगापुर के मरीना बे सेंड्स के बाद ये दूसरा होटल है जिसके निर्माण में इतनी लागत आई है। अपने निर्माण लागत में अमीरात पैलेस, बुर्ज अल अरब होटल से भी आगे का स्थान रखता है।
पूर्वी पंजाब

पूर्वी पंजाब (जो 1950 से पंजाब के रूप में जाना जाता है) एक प्रांत और बाद में 1947 से 1966 तक भारत का एक राज्य था। यह ब्रिटिश भारत के पंजाब प्रांत के कुछ हिस्सों से मिलकर था कि के लिए गया था, जो 1947 में रेडक्लिफ आयोग के अनुसार विभाजन के बाद भारत में आ गए थे। बाक़ी का पंजाब सूब पाकिस्तान चला गया। 

पुराने पंजाब के ज्यादातर मुस्लिम-बहुल इलाक़े पंजाब के पश्चिमी हिस्से में आए, और पाकिस्तान का पश्चिमी पंजाब सूब बन गए। बाद में इसका नाम बदलकर पंजाब प्रांत कर दिया गया, जबकि ज्यादातर हिंदू और सिख बहुल क्षेत्र पूर्वी हिस्से में थे, जो भारत में ही रहे।
शैक्षिक अनुसंधान

शैक्षिक अनुसंधान (Educational research) छात्र अध्ययन, शिक्षण विधियों, शिक्षक प्रशिक्षण और कक्षा गतिकी जैसे विभिन्न पहलुओं के मुल्यांकन को सन्दर्भित करने वाली विधियों को कहा जाता है।
शैक्षिक अनुसंधान से तात्पर्य उस अनुसंधान से होता है जो शिक्षा के क्षेत्र में किया जाता है। उसका उद्देश्य शिक्षा के विभिन्न पहलुओं, आयामों, प्रक्रियाओं आदि के विषय में नवीन ज्ञान का सृजन, वर्तमान ज्ञान की सत्यता का परीक्षण, उसका विकास एवं भावी योजनाओं की दिशाओं का निर्धारण करना होता है। टैंवर्स ने शिक्षा-अनुसंधान को एक ऐसी क्रिया माना है जिसका उद्देश्य शिक्षा-संबंधी विषयों पर खोज करके ज्ञान का विकास एवं संगठन करना होता है। विशेष रूप से छात्रों के उन व्यवहारों के विषय में ज्ञान एकत्र करना, जिनका विकास किया जाना शिक्षा का धर्म समझा जाता है, शिक्षा-अनुसंधान में अत्यन्त महत्त्वपूर्ण समझा जाता है। ट्रैवर्स के अनुसार, शिक्षा के विभिन्न पहलुओं के विषय में संगठित वैज्ञानिक ज्ञान-पुंज का विकास अत्यन्त आवश्यक है, क्योंकि उसी के आधार पर शिक्षक के लिए यह निर्धारित करना संभव होता है कि छात्रों में वांछनीय व्यवहारों के विकास हेतु किस प्रकार की शिक्षण एवं अधिगम परिस्थितियों का निर्माण करना आवश्यक होगा।
भूमि का पीएच मान

thumb|343px|right|विश्व के विभिन्न भागों में भूमि का पी-एच (pH). लाल = अम्लीय मृदा. पीला = न अम्लीय न क्षारीय. नीला = क्षारीय मृदा. Black = आँकड़े उपलब्ध नहीं हैं।
भूमि का पीएच मान (pH) यह बताता है कि भूमि क्षारीय है अथवा अम्लीय, और कितनी अम्लीय या क्षारीय है। अत: भूमि का PH मान 7.2 होता है।
केदारेश्वर बनर्जी

केदारेश्वर बनर्जी (15 सितम्बर, 1900 – 30 अप्रैल, 1975) एक एक्स-किरण क्रिस्टलोग्राफर तथा कोलकाता के इण्डियन एसोसियेशन फॉर द कल्टिवेशन ऑफ साईन्स के निदेशक थे|

क्रिस्टिलोग्राफी के विकास में प्रो. केदारेश्वर बनर्जी द्वारा 1933 में किया गया शोध बाद में प्रो. हरबर्ट हैपमैन और कारले को दिए गए नोबल पुरस्कार की नींव बना। प्रो. बनर्जी ने प्रो. सीवी रमन के साथ शोध कार्य किया। उन्होंने इलाहाबाद विश्वविद्यालय में काँच, बहुलक (पॉलीमर) और अमॉफिस पदार्थो पर कार्य किया जो बाद में बेहद महत्वपूर्ण पदार्थ सिद्ध हुए। उसके बाद ही एक्सरे डिफ्रेक्शन का प्रयोग डीएनए की संरचना जानने के लिए किया गया। इस कार्य के लिए प्रसिद्ध वैज्ञानिक वाटसन और फिक्र को नोबल पुरस्कार दिया गया।
मार्टिन गप्टिल

मार्टिन गप्टिल एक न्यूजीलैंड क्रिकेट टीम के खिलाड़ी है ,इनका जन्म 30 सितम्बर 1986 में हुआ था। मार्टिन गप्टिल सचिन तेंदुलकर ,वीरेंद्र सहवाग रोहित शर्मा और क्रिस गेल के बाद एक दिवसीय अंतर्राष्ट्रीय क्रिकेट मैच में शतक लगाने वाले खिलाड़ी है। 

गप्टिल ने यह दोहरा शतक २०१५ क्रिकेट विश्व कप में लगाया था।
एडवर्ड मॉर्गन फार्स्टर

right|thumb|300px|एडवर्ड मॉर्गन फार्स्टर
एडवर्ड मॉर्गन फार्स्टर (Edward Morgan Forster ; १८७९ - १९७०) - अंग्रेजी उपन्यासकार और आलोचक थे।
भारत में मौत की सज़ा

भारत में मौत की सज़ा कुछ गंभीर अपराधों के लिए दी जाती है। भारत के उच्चतम न्यायालय ने १९९५ के बाद ५ घटनाओं में मौत की सज़ा दी है जबकि १९९१ से अब तक इसकी कुल संख्या २६ है।

"मिथु बनाम पंजाब राज्य" मामले में उच्चतम न्यायालय ने भारतीय दण्ड संहिता की धारा ३०३ के तहत आजीवन कारावास की सज़ा काट रहे किसी व्यक्ति को आवश्यक रूप से मौत की सज़ा देने को गैरकानूनी माना है। भारत में १९४७ में स्वतंत्रता के बाद मौत की सजा प्राप्त लोगों की संख्या विवादित है; अधिकारिक सरकारी आँकड़ों के अनुसार स्वतंत्रता के बाद अब तक केवल ५२ लोगों को फाँसी की सजा दी गयी है। यद्यपि पीपुल्स यूनियन फॉर सिविल लिबर्टीज के एक शोध के अनुसार यह संख्या बहुत अधिक है और इसके अनुसार केवल १९५३ से १९६३ के दशक में ही यह संख्या १,४२२ है। नेशनल लॉ यूनिवर्सिटी, दिल्ली के एक शोध के अनुसार भारत में वर्ष २००० से अब तक नीचली अदालतों द्वारा कुल १,६१७ कैदियों को मौत की सज़ा सुनाई जा चुकी है, जिनमें से केवल ७१ मामलों में मृत्यु दण्ड की पुष्टि केवल ७१ मामलों में हुई। नेशनल लॉ यूनिवर्सिटी दिल्ली के अनुसार १९४७ से अब तक भारत में कुल ७५५ लोगों को मृत्यु दण्ड दिया जा चुका है। नेशनल लॉ यूनिवर्सिटी, दिल्ली की जाँच में पाया गया कि १९४७ से स्वतंत्रता के बाद के बाद उपलब्ध अपराधियों की सूची में १,४१४ कैदियों को फाँसी पर लटकाना पाया गया। भारतीय विधि आयोग (१९६७) की एक रपट के अनुसार १९५३ से १९६३ तक मृत्यु दण्ड को प्राप्त लोगों की संख्या १,४१० है।

दिसम्बर २००७ में, भारत ने मौत की सजा पर रोक के संयुक्त राष्ट्र महासभा संकल्प के विरुद्ध मतदान किया था। नवम्बर २०१२ में, मौत की सजा को प्रतिबन्धित करने के लिए रखे गये संयुक्त राष्ट्र महासभा के मसौदे के विरुद्ध मतदान करते हुये अपने फैसले को बरकरार रखा।

३१ अगस्त २०१५ को, भारत के विधि आयोग ने सरकार को एक प्रतिवेदन सौंपा जिसमें देश्द्रोह अथवा आतंकी अपराधों के अतिरिक्त अन्य अपराधों के लिए मौत की सजा को समाप्त करने की संस्तुति की। इस प्रतिवेदन में मौत की सजा को समाप्त करने के लिए विभिन्न कारकों को उद्धृत किया गया है जिसमें १४० अन्य देशों में इसकी समाप्त का भी उल्लेख है। यह एक त्रुटिपूर्ण तथा एकपक्षीय सोच वाला प्रतिवेदन था तथा इसमें अपराधियों में भय पैदा करने वाले किसी भी प्रभाव का उल्लेख नहीं था।
तृतीय फ्रांसीसी गणतंत्र

तृतीय फ्रांसीसी गणतंत्र (The French Third Republic ; फ्रांसीसी: "La Troisième République") ने फ्रांस पर १८७० से लेकर १९४० तक शासन किया। इसकी स्थापना फ्रांस-प्रशा युद्ध के समय द्वितीय फ्रांसीसी साम्राज्य के समाप्त होने पर हुई तथा १९४० में नाजी जर्मनी द्वारा फ्रांस को पराजित करने के साथ इसका अन्त हुआ।

1870 ई. में सीडान (Sedan) के युद्ध में प्रशा के हाथों फ्रांस की शर्मनाक पराजय हुई थी जिसके परिणामस्वरूप फ्रांस को अपने दो बहुमूल्य प्रदेश अल्सास एवं लौरेन प्रशा को देना पड़े थे। इस पराजय के बाद फ्रांस की राजनीतिक स्थिति डवांडोल हो गई एवं तीसरी बार वहां गणतंत्र की स्थापना हुई, जिसे इतिहास में फ्रांस के तृतीय गणतंत्र के नाम से जाना जाता है। इस पराजय के बाद नैपोलियन तृतीय को बाध्य होकर आत्म-समर्पण करना पड़ा। वह बन्दी बना लिया गया। जब अगले दिन अर्थात् 3 सितम्बर को यह समाचार फ्रांस की राजधानी पेरिस पहुंचा तो पेरिस की समस्त जनता के मुख पर यह प्रश्न था कि अब क्या होगा, क्योंकि उनके द्वारा 20 वर्ष पूर्व स्थापित राज-सत्ता अकस्मात ही नष्ट हो गई। जनता अब इस निर्णय पर पहुंची कि फ्रांस में गणतन्त्र शासन की स्थापना की जानी चाहिये। उस समय व्यवस्थापिका सभा का अधिवेशन हो रहा था। जनता ने सभा से उस समय यह प्रस्ताव शीघ्र ही पास करवा लिया कि नैपोलियन तृतीय को फ्रांस के सम्राट के पद से पृथक कर दिया जाये। इस प्रकार नैपोलियन तृतीय का पतन हुआ और फ्रान्स में तीसरी बार गणतांत्रिक सरकार की स्थापना हुई।
इनुपियाक भाषा

नारंगी रंग में इनुपियाक भाषा का क्षेत्र प्रदर्शित है (उत्तरी अलास्का और सुदूर उत्तर-पश्चिमी [[कनाडा]] का एक कोना)।

इनुपियाक या अलास्काई इनुइट, इनुइट भाषा की बोलियों का एक समूह है, जो उत्तरी और उत्तर-पश्चिमी अलास्का के इनुपियाक लोगों द्वारा बोली जाती है। इनुपियाक भाषा ऐस्किमो भाषाओं की एक सदस्य भाषा है। इस भाषा को बोलने वालों की संख्या सात से नौ हज़ार है। यह भाषा लैटिन लिपि में लिखी जाती है।
बलूचिस्तान संघर्ष

300px|right|thumb|पाकिस्तान के मुख्य जातीय समूह : बलूच (गुलाबी), पंजाबी (भूरा), पश्तून (हरा), सिन्धी (पीला)
बलूचिस्तान संघर्ष, दक्षिण-पश्चिम एशिया के बलूचिस्तान क्षेत्र में जारी एक संघर्ष है जो बलूच राष्ट्रवादियों एवम पाकिस्तान एवं ईरान की सरकारों के बीच चल रहा है। बलूचिस्तान क्षेत्र के अन्तर्गत पाकिस्तान का 'बलूचिस्तान' नामक दक्षिण-पश्चिमी प्रान्त, दक्षिणी-पूर्वी ईरान का सिस्तान-बलूचिस्तान प्रान्त, और दक्षिणी अफगानिस्तान का बलूचिस्तान क्षेत्र आते हैं।
मिखाइल बाकूनिन

300px|thumb|right|मिखाइल बाकूनिन
मिखाइल अलेक्जेंद्रोविच बाकूनिन (रूसी: Михаил Александрович Бакунин; IPA: [mʲɪxɐˈil bɐˈkunʲɪn ; १८१४-१८७६) रूसी अराज्यवादी (अराजकतावादी) विचारक था।
अग्रिम जमानत

अग्रिम जमानत (Anticipatory bail) न्यायालय का वह निर्देश है जिसमें किसी व्यक्ति को, उसके गिरफ्तार होने के पहले ही, जमानत दे दिया जाता है (अर्थात आरोपित व्यक्ति को इस मामले में गिरफ्तार नहीं किया जायेगा।)।

भारत के आपराधिक कानून के अन्तर्गत, गैर जमानती अपराध के आरोप में गिरफ्तार होने की आशंका में कोई भी व्यक्ति अग्रिम जमानत का आवेदन कर सकता है। अदालत सुनवाई के बाद सशर्त अग्रिम जमानत दे सकती है। यह जमानत पुलिस की जांच होने तक जारी रहती है। अग्रिम जमानत का यह प्रावधान भारतीय दण्ड प्रक्रिया संहिता की धारा ४३८ में दिया गया है। भारतीय विधि आयोग ने अपने ४१वें प्रतिवेदन में इस प्राविधान को दण्ड प्रक्रिया संहिता में सम्मिलित करने की अनुशंसा की थी।

अग्रिम जमानत का आवेदन करने पर अभियोग लगाने वाले को इस प्रकार की जमानत की अर्जी के बारे में सूचना दी जाती है ताकि वह चाहे तो न्यायालय में इस अग्रिम जमानत का विरोध कर सके।
सेनेका

लुसियस ॲनेयस सेनेका ( ४ ईसापूर्व- ६५ इसवी) रोमन स्टोइक दार्शनिक, नाटककार और लेखक थे। ये लॅटिन भाषा के रजत युग के लेखक माने जाते है।
शुरू में उसने दो रोमन सम्राटों ( गेइएस और क्लोडियस) की सेवा की और बाद में नीरो का शिक्षक नियुक्त हुआ।
केप्लर-452

केप्लर-452 नामक तारा एक जी श्रेणी का तारा है जो पृथ्वी से 1400 प्रकाशवर्ष दूर है। यह सिग्नस नामक तारामंडल में स्थित है। इसका तापमान सूर्य के तापमान के लगभग बराबर है। इसकी आयु लगभग ६ अरब वर्ष है और यह सूर्य से 150 करोड़ वर्ष पुराना है और सूर्य की तुलना में यह 20 प्रतिशत अधिक चमकीला है। सूर्य की तुलना में इसका द्रव्यमान ४ गुना और व्यास १०% अधिक है।

ग्रह केप्लर-452बी इसकी परिक्रमा करता है जिसे केप्लर अंतरिक्ष यान द्वारा जुलाई २०१५ में खोजा गया था। वैज्ञानिकों का मानना है कि जीवन लायक प्रकाश, गर्मी और वातावरण बनाए रखने के लिये ये अपने तारे केप्लर-४५२ से उचित दूरी पर है और इस वजह से यहाँ हमरे ग्रह पृथ्वी जैसे जीवन की संभावना हो सकती है।
मोबीक्विक

मोबीक्विक एक मोबाइल द्वारा पैसे की लेनदेन करने वाली एक कंपनी है। जिसके संस्थापक बिपिन प्रीत सिंह हैं। इसकी स्थापना अप्रैल 2009 में की गई थी। रिजर्व बैंक ऑफ इंडिया द्वारा इस के कई प्रकार की सेवा पर रोक लगा दी गई।

मोबीक्विक की स्थापना

MobiKwik की स्थापना 2009 में पति और पत्नी की टीम बिपिन प्रीत सिंह और उपासना टाकु द्वारा की गई थी। आईआईटी दिल्ली के एक स्नातक स्नातक सिंह को मोबाइल रिचार्ज विकल्पों में सुधार करने का अवसर मिला। उन्होंने अपने द्वारा जुटाए गए के धन के साथ $ 250,000 की कंपनी को शुरू किया, वेबसाइट और भुगतान के विकल्प विकसित किए, और द्वारका, दिल्ली में कार्यालय का स्थान किराए पर लिया। प्रारंभिक सेवा एक बंद वॉलेट सुविधा के साथ एक वेबसाइट थी, लेकिन पिछले कुछ वर्षों में, MobiKwik ने अपनी सेवा को मोबाइल ऐप्स तक बढ़ा दिया। कंपनी ने शुरू में ई-कॉमर्स साइटों पर भुगतान विकल्प के रूप में अपने वॉलेट को उपलब्ध कराने के लिए ऑनलाइन व्यापारियों के साथ भागीदारी की।

*मोबिक्विक अकाउंट कैसे बनाएं और उसका (kyc) कैसे करें.
ख्वारिज्मी साम्राज्य

right|thumb|300px|वर्ष १२१७ में ख्वारिज्मी साम्राज्य
ख्वारिज्मी राजवंश तुर्की मूल का फारस का सुन्नी मुस्लिम राजवंश था। इस राजवंश ने वृहद ईरान के अधिकांश भाग पर पश्चवर्ती मध्यकाल में (लगभग १०७७ से १२३१ तक) शासन किया।
पेपाल

right|thumb|260x260px|सैन होज़े, कैलिफ़ोर्निया में पेपाल का मुख्यालय
thumb|टोरंटो में एबे (eBay), पेपल, किजिजी (Kijiji) औत स्टबहब (StubHub)
 पेपाल (PayPal) एक अमेरिकी कंपनी द्वारा प्रदान की एक दुनिया भर में ऑनलाइन भुगतान प्रणाली है। पेपाल दुनिया की सबसे बड़ी इंटरनेट भुगतान कंपनियों में से एक है।पेपाल की स्थापना सन 1998 में हुई और बाद में ई-बे (eBay) की एक पूर्ण स्वामित्व वाली सहायक कंपनी बन गई।

पेपाल एक प्रकार की वेबसाइट है जिसकी मदद से लैपटॉप, कंप्यूटर, स्मार्ट फ़ोन और टैबलेट से किसी के खाते (Account) में पैसे भेजे जा सकते हैं और किसी से भी पैसे ले सकते हैं।
नरेन्द्रमण्डल

नरेन्द्रमण्डल अथवा नरेशमण्डल(अन्य वर्तनीयां: "नरेन्द्र मंडल", "नरेंद्र मंडल" या "नरेश मंडल")(; उच्चारण:"चेम्बर आॅफ़ प्रिन्सेज़") भारतवर्ष का एक पूर्व विधान मंडल था। यह ब्रिटिशकालीन भारत के विधान मंडल का एक उच्च व शाही सदन था। इसकी स्थापना सन 1920 में ब्रिटेन के राजा, सम्राट जौर्ज पंचम के शाही फ़रमान द्वारा हुई थी। इस्की स्थापना करने का मूल उद्देश्य ब्रिटिशकालीन भारत की रियासतों को एक विधानमण्डल रूपी मंच प्रदान करना था ताकी ब्रिटिश-संरक्षित रियासतों के साशक ब्रिटिश सरकार से अपनी आशाओं और आकांशाओं को प्रस्तुत कर सकें। इस्की बैठक "संसद भवन" के तीसरे कक्ष में होती थी जिसे अब "सांसदीय पुस्तकालय" में परिवर्तित कर दिया गया है। इस सदन को 1947 में ब्रिटिश राज के समापन के पश्चात भारत की स्वतंत्रता व गणराज्य की स्थापना के बाद विस्थापित कर दिया गया। 
#%*@
विल्हेम वॉन हम्बोल्ट

विल्हेम वॉन हम्बोल्ट (; २२ जून, १७६७ - ८ अप्रैल, १८३५) एक जर्मन दार्शनिक, भाषा विज्ञानी और तत्कालीन प्रशा की सरकार में प्रशासक थे।
उनका योगदान तत्कालीन शिक्षा नीतियों को निर्मित करने में रहा था।
हम्बोल्ट का सर्वाधिक प्रभाव भाषाई दर्शन और इसके चिंतकों पर पड़ा है जिनमें नॉम चौम्स्की और मार्टिन हाइडेगर जैसे प्रसिद्द दार्शनिक और भाषा विज्ञानी शामिल हैं।

विल्हेम के छोटे भाई अलेक्जेंडर वॉन हम्बोल्ट एक प्रसिद्द भूगोलवेत्ता, जलवायु विज्ञानी और वनस्पति शास्त्री रहे हैं।
जावेद उस्मानी

अंगूठाकार|वह भारतीय प्रबंध संस्थान, अहमदाबाद के एक पुराने छात्र था
IIM Ahmedabad.JPG

जावेद उस्मानी (; ) भारतीय प्रशासनिक सेवा के एक अधिकारी हैं। वर्तमान में वे उत्तर प्रदेश के मुख्य सूचना आयुक्त है। पूर्व में वे मार्च 2012 मई 2014 तक उत्तर प्रदेश के मुख्य सचिव रह चुके हैं। वे वर्ष 2003 से 2007 तक समाजवादी पार्टी के अध्यक्ष तत्कालीन मुख्यमंत्री मुलायम सिंह यादव के प्रमुख सचिव रह चुके हैं। उन्हें कुछ ही दिन पहले योजना आयोग का सचिव बनाया गया था।
द्रव्यमान संख्या

किसी परमाणु के नाभिक में स्थित प्रोटॉनों तथा न्यूट्रॉनों की संख्या के योग को द्रव्यमान संख्या (mass number) कहते हैं। द्रव्यमान संख्या को A से निरूपित किया जाता है। इसे 'परमाणु द्रव्यमान संख्या' या 'न्युक्लिऑन संख्या' भी कहते हैं। द्रव्यमान संख्या से ही परमाणु का द्रव्यमान निर्धारित होता है (क्योंकि इलेक्ट्रानों का द्रव्यमान अपेक्षाकृत नगण्य होता है।)

उदाहरण के लिए, कार्बन के सर्वाधिक प्राप्य समस्थानिक की द्रव्यमान संख्या १२ है और इसे C-१२ या formula_1 के रूप में निरूपित करते है।

परमाणु भार
संघीय सूचना प्रक्रमण मानक

संघीय सूचना प्रक्रमण मानक (अंग्रेज़ी: "Federal Information Processing Standards" या "FIPS"), संयुक्त राज्य अमेरिका की संघीय सरकार द्वारा बनाए जाने वाले मानक है जो असैन्य सरकारी अजन्सियों और सरकारी ठेकेदारों के कम्प्यूटर प्रणालियों में उपयोग के लिए बनाए जाते हैं, और इनकी उद्घोषणा आम जनता को की जाती है।

बहुत से फ़िप्स मानक वृहद्तर समुदायों (ऍ.ऍन.ऍस.आई, आई.ई.ई.ई, आई.ऍस.ओ इत्यादि) द्वारा प्रयुक्त किए जा रहे मानकों का ही परिवर्तित रूप हैं।
जॉर्ज इलियट

मैरी अन्न एवांस (Mary Anne Evans ; 22 नवम्बर 1819 – 22 दिसम्बर 1880) एक अंग्रेजी लेखिका, पत्रकार और अनुवादक थीं। वे अपने उपनाम "जॉर्ज इलियट" से जानी जाती हैं। वे विक्टोरिया काल की प्रमुख अंग्रेज लेखिका थीं। उनकी गणना अंग्रेजी के महान् उपन्यासकारों में की जाती है। 

आपका पालन पोषण तो एक कट्टर मेथोडिस्ट परिवार में हुआ किंतु २२ वर्ष की आयु में ब्रे और हेनेल के प्रभाव ने आपके दृष्टिकोण में क्रांतिकारी परिवर्तन कर दिया। धार्मिक प्रश्नों में तर्कपूर्ण एवं निष्पक्ष वैज्ञानिक दृष्टिकोण अपनानेवालों में आपका स्थान अपने युग में सर्वप्रथम है। परंतु आपकी सभी रचनाओं में एक दृढ नैतिक भावना विद्यमान है जिसके कारण आपने कर्तव्यपालन और कर्मफल के सिद्धांतों को सर्वोपरि स्थान दिया है।

आपका प्रथम साहित्यिक प्रयास स्ट्रॉस की 'लाइफ़ ऑव जीसस' का अनुवाद (१८४८) था। १८५१ में आप 'वेस्टमिन्स्टर रिव्यू' की सहायक संपादिका नियुक्त हुई जिससे आपको फ्राउड, मिल, कार्लाइल, हरबर्ट स्पेंसर तथा 'द लीडर' के संपादक जी.एच. लिविस जैसे सुविख्यात व्यक्तियों के संपर्क में आने का अवसर प्राप्त हुआ। लिविस की ओर आप विशेष आकर्षित हुई, जो उस समय अपनी पत्नी से अलग रह रहे थे। समाज की पूर्ण अवहेलना करके वे दोनों पति पत्नी की भाँति रहने लगे। यह संबंध लिविस के मृत्युपर्यंत कायम रहा।

लिविस की प्रेरणा से ही आप दर्शन छोड़कर उपन्यासरचना की ओर आकर्षित हुई। आपकी पहली तीन कथाएँ 'सीन्स फ्रॉम क्लेरिकल लाइफ़' के नाम से १८५८ में प्रकाशित हुई। इसके उपरांत 'ऐडम बीड' (१८५९), 'द मिल ऑन द फ्लॉस' (१८६०) और 'साइलस मारनर' (१८६१) लिखे गए। ये तीनों रचनाएँ ग्राम्य जीवन पर आधारित हैं जिससे वे भली भाँति परिचित थीं। इनमें हमें दीनहीनों के प्रति आपकी गहरी समवेदना के दर्शन होते हैं। 'रोमोला' (१८६३) को लिखने में आपने सर्वाधिक परिश्रम किया, परंतु उसे सजीवता प्रदान करने में आप पूर्णत: सफल न हो सकीं। फिर भी इस उपन्यास में टीटो मिलीमा का चरित्रचित्रण विशेष उल्लेखनीय है। 'फ़ेलिक्स होल्ट' (१८६६) की कथा १८३२ के सुधारवादी आंदोलन पर आधारित है। 'मिडिल मार्च' (१८७२) में, जो आपका सर्वोत्तम उपन्यास है, प्रांतीय जीवन का पूर्ण और सफल चित्रण मिलता है। व्यापकता की दृष्टि से इसकी तुलना बालज़ाक और टाल्सटाय की रचनाओं से की जाती है। आपकी अंतिम रचना 'डेनियल डेरोंडा' (१८७६) यहूदी जीवन पर आधारित है।

दीर्घकालीन उपेक्षा के अनंतर जार्ज इलियट की रचनाएँ पाठकों तथा आलोचकों दोनों का ध्यान पुन: आकृष्ट करने लगी हैं।
स्वर्णवाहिनी

स्वर्णवाहिनी श्रीलंका का एक मनोरंजन व समाचार चैनल है। इसकी स्थापना 16 मार्च 1997 में की गई थी। यह सिंहली भाषा में अपने कार्यक्रमों को दिखाता है। इसे कई पुरस्कार भी मिल चुके हैं। यह कई भारतीय धारावाहिकों को अनुवाद कर भी दिखाता है। यह पहले ईटीवी का ही एक भाग था। लेकिन ईएपी समूह ने इसे खरीद लिया और इसका नाम ईटीवी 1 से बदल कर स्वर्णवाहिनी कर दिया।
उत्क्रमणीय अभिक्रिया

उत्क्रमणीय अभिक्रिया (reversible reaction) वह रासायनिक अभिक्रिया है जिसमें अग्रक्रिया से उत्पन्न उत्पाद पुनः अभिक्रिया करके वही उत्पाद बनाते हैं जो अग्रक्रिया के लिये अभिकारक हैं। अर्थात अग्रक्रिया के उत्पाद ही पश्चक्रिया के अभिकारक होते हैं तथा अग्रक्रिया के अभिकारक ही पश्चक्रिया के लिये उत्पाद होते हैं। 'उत्क्रमणिय्य अभिक्रिया' का अर्थ है - "वह अभिक्रिया जो उल्टी दिशा व सीधी दिशा दोनो में चलायी जा सके।" 

दो अभिकारक तथा दो उत्पाद के लिये उत्क्रमणीय अभिक्रिया को निम्नलिखित रूप से निरूपित किया जा सकता है-

::formula_1

यहाँ A और B अभिक्रिया करके C तथा D बनाते हैं (अग्रक्रिया), साथ ही C और D अभिक्रिया करके A और B बनाते हैं (पश्चक्रिया)।

उत्क्रमणीय अभिक्रिया तथा उत्क्रमणीय प्रक्रम (ऊष्मागतिकी) दोनों अलग-अलग हैं।
बाग़बानी

::"अगर आप इस से मिलते-जुलते नाम की फ़िल्म के बारे में जानकारी ढूंढ रहें हैं तो बाग़बान (2003 फ़िल्म) लेख देखिये"

बाग़बानी (Gardening) पौधों को उगाने व उनकी देख रेख करने की क्रिया को कहते हैं। यह उद्यान विज्ञान (horticulture) का भाग है और इसमें फूलों और अन्य पौधों को सजावट के लिये; जड़ वाले, पत्तेदार व फलदार पौधें और जड़ी-बूटीयाँ खाने के लिये, और अन्य पौधे रंगों, औष्धियों और श्रृंगार-सामग्रियों के लिये उगाये जाते हैं।
हल्बी भाषा

हल्बी भाषा ओडिया और मराठी के बीच की एक पूर्वी भारतीय-आर्य भाषा है। यह भारत के मध्य भाग में लगभग ५ लाख लोगों की भाषा है। इसे बस्तरी, हल्बा, हल्बास, हलबी, हल्वी, महरी तथा मेहरी भी कहते हैं। इस भाषा के वाक्यों में कर्ता के बाद कर्म और उसके बाद क्रिया आती है। इसमें विशेषण, संज्ञा के पहले आते हैं। यह प्रत्ययप्रधान भाषा है। यह एक व्यापारिक भाषा के रूप में प्रयोग की जाती है किन्तु इसमें साक्षरता बहुत कम है।

हल्बी, देवनागरी लिपि में लिखी जाती है।
टेसला कुंडली

right|thumb|300px|स्पन्दित टेसला कुंडली (Pulse Tesla Coil), कार्य करते हुए
right|thumb|300px|टेसला कुंडली की मूलभूत रचना : लाल -प्राइमरी , नारंगी - सेकेण्डरी
right|thumb|300px|एक सामान्य टेसला क्वायल की योजना

टेसला कुण्डली (Tesla coil) निकोला टेसला द्वारा १८९१ में आविस्कृत एक अनुनादी ट्रांसफार्मर है। इसका उपयोग उच्च आवृत्ति, कम धारा तथा उच्च वोल्टता की विद्युत शक्ति (ए सी) उत्पन्न करने के लिये किया जाता है। यह इलेक्ट्रोमैग्नेटिक इंडक्शन पर काम करता है
गंज जलालाबाद

गंज जलालाबाद भारत में उत्तर प्रदेश के हरदोई जिले के ब्लॉक मल्लावाँ में एक गाँव है, जो हरदोई व उन्नाव जिलों की सीमा पर राजकीय राजमार्ग 38 पर स्थित है।
इस गाँव में कई विद्यालय हैं, जिनमें परिषदीय विद्यालय, प्रताप सिंह स्मारक शिक्षण संस्थान, छोटेलाल स्मारक पब्लिक स्कूल प्रमुख हैं। गाँव में स्टेट बैंक ऑफ इण्डिया की एक शाखा भी है।

इस गाँव से थोड़ी दूर उत्तर में स्थित कपिलेश्वर महादेव का मंदिर दर्शनीय स्थल है, जो शारदा नहर के किनारे पर स्थित है।

देवलदेवी एवं पहला शूद्र जैसे प्रसिद्ध उपन्यासों के लेखक सुधीर मौर्य इसी गाँव से हैं।
मोनाज़ाइट

[[मेडागास्कर|माडागास्कर]] में मिले [[सीरियम]]-युक्त मोनाज़ाइट के डले(dharmendra kumar)
मोनाज़ाइट (Monazite) एक लाल-ख़ाकी रंग का फास्फेट खनिज है जिसमें दुर्लभ मृदा तत्व (रेर अर्थ एलिमेन्ट) पाये जाते हैं। यह अक्सर छोटे क्रिस्टलों में पाया जाता है जो किसी रेत, मिट्टी या अन्य पत्थरों के बीछ बिखरे हुये होते हैं। मोनाज़ाइट थोरियम, लैन्थनम और सीरियम तत्वों को उपलब्ध करने के लिये महत्वपूर्ण खनिज हैं। इसमें कुछ मात्रा में युरेनियम भी मौजूद होता है। थोरियम और युरेनियम बहुत रेडियोधर्मी (रेडियोऐक्टिव) हैं और उनके अल्फा क्षय से मोनाज़ाइट में हीलियम गैस भी पैदा हो जाती है जो मोनाज़ाइट को गरम कर के निकाली जा सकती है। मोनाज़ाइट-युक्त रेत भारत, माडागास्कर व दक्षिण अफ़्रीका में बहुत मात्रा में पाई जाती है।
ऑक्सोहैलाइड

ऑक्सोहैलाइड (Oxohalide) ऐसे रासायनिक यौगिक होते हैं जिनमें ऑक्सीजन और किसी हैलोजन तत्व के परमाणु दोनों किसी तीसरे रासायनिक तत्व के साथ रासायनिक यौगिक (कम्पाउंड) में बंधे होते हैं। क्रोमाइल क्लोराइड (CrO2Cl2) इस श्रेणी की एक मिसाल है।